Terje Tvedt

Terje Tvedt (født 24. august 1951) er en norsk professor, forfatter og dokumentarfilmskaper. Han har særlig forsket og formidlet norsk bistands- og migrasjonshistorie, Afrika- og globalhistorie og særlig vannressursers betydning for kulturer. 
Tvedt er utdannet som historiker og arbeider nå som professor ved Institutt for geografi, Universitetet i Bergen, men har også arbeidet som professor II i statsvitenskap, ved Institutt for statsvitenskap, Universitetet i Oslo, og som professor II i globalhistorie ved  Institutt for arkeologi, konservering og historie, Universitetet i Oslo, og som professor i utviklingsstudier ved Senter for utvikling og miljø, Universitetet i Oslo.  Ved Universitetet i Bergen har han tidligere vært professor i utviklingsstudier og forskningsleder ved Det samfunnsvitenskapelige fakultet. Tvedt har vært gjesteprofessor ved Cambridge University og har ledet en internasjonal forskergruppe ved Det Norske Videnskaps-Akademis «Centre for Advanced Studies».


== Bakgrunn ==
Tvedt har bakgrunn fra ml-bevegelsen, og var medlem av SUF og AKP (m-l) i årene 1968–1981. Han arbeidet da som organisasjonssekretær og reisesekretær i Rød Ungdom i tre år. I midten av 1970-årene arbeidet han også som trikkekonduktør, lagerarbeider og sosialarbeider. Han har også arbeidet for FN (UNHCR) i Sør-Sudan.
Han tok hovedfag i historie ved Universitetet i Bergen i 1984, hvor han skrev om Jonglei-prosjektet i Sør-Sudan. Han tok doktorgraden i 1993 med en avhandling om norske oppfatninger om den ikke-europeiske verden på 1970- og 1980-tallet. Han utga en kritisk refleksjon og historiebok om maoismen på norsk i 1989.


== Forskningsfelt ==
Tvedts forskning kan grupperes om tre hovedtemaer. Ett av dem er Norges forhold til den ikke-europeiske verden, og dens betydning når det gjelder bistand, verdensbilder og selvbilder og innvandring. Han har skrevet flere bøker om disse temaene, og som ofte har vakt stor oppmerksomhet og skapt usedvanlig mye debatt Arkivert 31. mai 2019 hos Wayback Machine. både i forskningsmiljøene og i offentligheten. Det dreier seg om bøker som (ml), En bok om maoismen i Norge,  om norsk tredje verden-ideologi og ungdomsopprørets verdensbilder og selvbilder (1989), og Bilder av «de andre». Om utviklingslandene i bistandsepoken (1990), om norske dominerende oppfatninger av «den andre» i hva som i boka kalles bistandsepoken i norsk historie. Det dreier seg om Verdensbilder og selvbilder. En humanitær stormakts intellektuelle historie (2001), som handler om norske tenkemåter i den perioden da  deler av det politiske lederskapet ville gjøre Norge til en humanitær stormakt, Utviklingshjelp, utenrikspolitikk og makt. Den norske modellen (2003 og 2009), hans studier av Norges krig i Libya, og Det internasjonale gjennombruddet (2017), som handler om internasjonaliseringen av Norge; om utenriks- og bistandspolitikk og innvandringen til Norge og framveksten av et multikulturelt land. Hans analytiske begreper som "det nasjonale godhetsregimet", "den narsissistiske kosmopolitt, elitesirkulasjon, godhetstyranni og det humanitær-politiske kompleks har blitt mye diskutert.
Hans andre forskningsfelt har vært å beskrive og analysere utviklingen av det internasjonale bistandsystemet, i verden og i Norge. Sentrale bøker her er Angels of Mercy or Development Diplomats. NGOs & Foreign Aid (1998) og boken han redigerte og skrev sammen med Paul Opoku-Mensah og David Lewis (red).  Reconceptualising NGOs and their roles in Development: NGOs, Civil Society and the International Aid System. Aalborg: Aalborg Universitetsforlag.,
Det tredje og mest sentrale området er forskning omkring forholdet mellom natur og samfunn, med et spesielt søkelys på menneskets forhold til ferskvannet opp gjennom tidene. I 2016 ga Tvedt ut en ny bok innen dette feltet, med tittelen Water and Society. I denne boken diskuterer Tvedt, med bruk av eksempler, teoretiske, begrepsmessige og metodiske spørsmål av betydning for analyser av forholdet mellom natur og samfunn. 
Han var serieredaktør for 12-bindsverket A History of Water (2006/2010/2015). Hans bok "Reiser i vannets historie og fremtid" er oversatt til mange språk (deriblant kinesisk, tysk og engelsk). Han står bak en rekke bøker om Nilens historie, blant dem The River Nile in the Age of the British. Political Ecology and the Quest for Economic Power (2004), The River Nile in the Post-Colonial Age (2010) og Nilen. Historiens elv (2013).


== Filmer ==
Tvedt står bak fjernsynsseriene «En reise i vannets historie» (1997) og «En reise i vannets fremtid» (2007), og «Kampen om Nilen» (2014). Disse seriene har mottatt priser og blitt vist på Netflix, National Geographic, Discovery, Documentary Channel, Al Jazeera og Al-Arabia.  I tillegg har han vært med på å lage dokumentarfilmer om norske møter med den ikke-europeiske verden og om norsk utenrikspolitikk og bistandspolitikk.


== Utmerkelser ==
Tvedt har mottatt flere utmerkelser. Bl.a. mottok han i 1999 prisen for beste miljøfilm ved den syttende Festival international du film d'environment i Paris for "A journey in the History of Water", han fikk Norges forskningsråds formidlingspris i 2006, Fritt Ord-prisen i 2007, og Gullruten i 2008. Hans The River Nile in the Age of the British ble av det British Society for Middle Eastern Studies kortlistet som en av de fem beste bøkene utgitt i verden om Midtøsten uansett disiplin året den kom ut, og i 2015 mottok han pris for fremragende forskning av International Water History Association. Han fikk Universitetsforlagets pris Årets tidsskriftartikkel i 2015.


== Bibliografi (utvalg) ==
2020 Verdenshistorie. Med fortiden som speil. Stenersen forlag, Oslo
2019 med Heier, Tormod og Rune Ottosen (red.) Libya. Krigens uutholdelige letthet. Oslo: Cappelen Damm Akademisk. (ISBN 9788202634421)
2017 Det Internasjonale Gjennombruddet: Fra “Ettpartistat” til Flerkulturell Stat.  Oslo: Dreyer. (ISBN 978-82-8265-447-0)
2016 Water and Society. Changing Perspectives of Societal and Historical Development. London: IB Tauris (ISBN 9781784530792)
2016 Norske tenkemåter. Tekster 2002-2016. Oslo: Aschehoug & Co. (ISBN 9788203295973)
2016 med Terje Oestigaard, T. (red). A History of Water: Series III : Vol. III: Water and Food – From hunter-gatherers to global production in Africa London: IB Tauris. (ISBN 978-1780768717)
2015 med O. McIntyre, O. & T.K. Woldetsadik, T. K. (red). A History of Water: Series III : Vol. II: Sovereignty and International Water Law, London: IB Tauris (ISBN 9781780764481)
2014 med Terje Oestigaard, T. (red.) A History of Water: Series III : Vol. I: Water and Urbanization. London: IB Tauris (ISBN 978 1 78076 447 4)
2016 A Journey in the Future of Water. I.B. Tauris, London/New York
2012 Nilen – Historiens elv. Oslo: Aschehoug & Co. (ISBN 9788203293726)
2011 med G. Chapman, G. & R. Hagen, R. (red). A History of Water: Series II : Vol III: Water, Geopolitics and the New World Order. London: I.B. Tauris (ISBN 9781848853515)
2011 med R. Coopey (red.) A History of Water: Series II : Vol. II: Rivers and Society: From early Civilizations to Modern Times. London: Tauris. (ISBN 978-1-84885-350-8)
2011 med T Oestigaard, (red.) A History of Water: Series II : Vol. I: Ideas of Water From Ancient Societies to the Modern World. London: I.B. Tauris 2010 (ISBN 978-1-84511-980-5)
2010 The River Nile in the post-colonial Age: conflict and cooperation among the Nile Basin countries. (red). London: IB Tauris (ISBN 978-1-84511-970-6)
2009 Utviklingshjelp, utenrikspolitikk og makt. Den norske modellen. (2. utvidet utgave), Oslo: Gyldendal Akademisk. (ISBN 978-82-05-39199-4)
2007 med Paul Opku-Mensah og David Lewis (red): Reconceptualising NGOs and their roles in Development: NGOs, Civil Society and the International Aid System. Aalborg Universitetsforlag. (ISBN 978-877307799-3)
2007 En reise i vannets fremtid. Oslo: Kagge forlag (ISBN 978-82-489-0698-8)
2006 med Terje Østigård (red.): A History of Water: Series I : Vol. III: The World of Water. London: Tauris (ISBN 1-85043-447-6)
2017 The River Nile in the Age of the British. Political Ecology and the Quest for Economic Power. The American University in Cairo Press (ISBN 9774160460). (utgitt som paperback i 2017 av forlaget Macmillan, London: IB. Tauris).
2006 med R. Coopey, (red.): A History of Water: series I: Vol. II: The Political Economy of Water. London: Tauris. (ISBN 1850434468)
2006 med E. Jakobsson (red.):.A History of Water: series I: Vol. I: Water Control and River Biographies. London: Tauris (ISBN 185043445X)
2018 The River Nile in the age of the British. Political ecology and the quest for economic power. London: Tauris. (ISBN 1-86064-835-5). (utgitt på arabisk i Kairo i 2018)
2004 The River Nile: An annotated bibliography. (2nd edition), London: IB Tauris. (ISBN 1860648797)
2004 Tvedt et al. Southern Sudan: An Annotated Bibliography (2 Vols.), London: Tauris (ISBN 1860649378)
2003 Utviklingshjelp, Utenrikspolitikk og Makt. Den Norske Modellen, Gyldendal Akademisk (ISBN 82-05-32372-0)
2002 Verdensbilder og selvbilder: en humanitær stormakts intellektuelle historie, Universitetsforlaget (ISBN 8215002129)
1998 Angels of Mercy or Development Diplomats? NGOs & Aid, James Currey Publishers, Oxford (ISBN 0-85255-817-1)
1997 En reise i vannets historie Cappelen (Republished in 2003, Bergen: Bric Publishing)
1995 Den norske samaritan. Ritualer, selvbilder og utviklingshjelp. Oslo: Gyldendal (ISBN 82-05-23189-3)
1994 med Sharif Harir (red). A short cut to decay: the case of the Sudan. Uppsala: Nordiske Afrikainstituttet, (ISBN 91-7106-346-3) (Republished in Arabic, Cairo 1996)
1993 Conflicts in the Horn of Africa: human and ecological consequences of warfare (red). Uppsala: EPOS, (ISBN 91-506-0972-6)
1990 Bilder av “De Andre”. Om utviklingslandene i bistandsepoken, Universitetsforlaget
1989 (ml) En bok om maoismen i Norge, Ad Notam forlag


== Dokumentarfilmer ==
1997: En reise i vannets historie, 4 episoder, NRK
2004: De norske leiediplomatene, TV 2, Dokument 2
2004: De norske statsmisjonærene, TV 2, Dokument 2
2007: En reise i vannets fremtid, 3 episoder, TV2/Panoppticon
2007: De hvite hjelperne, TV 2, Dokument 2
2008: Sultbløffen, TV2 Dokument 2
2010: En dråpe luksus, TV 2, Dokument 2
2013: De gode bombene, NRK Brennpunkt
2014: Kampen om Nilen, 3 episoder, NRK1/Panopticon


== Referanser ==


== Eksterne lenker ==
Terje Tvedts nettsider, UiB
"History of water in the world", Tvedts Youtube-kanal om vann og samfunn
A Global History of Water in 12 volumes, London: IB Tauris/Bloomsbury
"Om lange linjer i verdenshistorien", Foredrag Nasjonalbiblioteket 2019, video
"Om lange linjer i verdenshistorien", Foredrag Nasjonalbiblioteket 2019. podcast
Det internasjonale gjennombruddet. En samlet oversikt over debatten om boken, 2017-2020 Arkivert 31. mai 2019 hos Wayback Machine.
Norge - en multikulturalistisk og humanitærpolitisk stormakt? Tore Sagens podcast #4. NRK 30.01.2019
"Det internasjonale gjennombruddet og Norge". Streaming av debattmøte Oslo, 17.4.2018.
Foredrag/debatt om Norske tenkemåter, 2016
"Den store duellen", Morgenbladets debatt mellom Thomas Hylland Eriksen og Terje Tvedt, ledet av Kjetil Rolness, 16.3.2016..
Tvedt om kriger, nye eliter, og det internasjonale gjennombruddet, foredrag på Mot Dag-konferansen 2019
(no) Publikasjoner av Terje Tvedt i forskningsdokumentasjonssystemet CRIStin
(no) Publikasjoner av Terje Tvedt i BIBSYS